**KOULUTTAJAN KANSSA KÄYTÄVÄ KEHITYSKESKUSTELU**

Tämä on ohjeellinen runko valmentajakouluttajan kanssa käytävää kehityskeskustelua varten. Tätä voi hyödyntää haluamallaan tavalla – runko on tehty keskustelun tueksi.

Ajatuksena on, että kouluttaja on etukäteen perehtynyt itseopiskelutehtävään ja sen tuoman ajatusten pohjalta saanut jo kenties ajatuksia omista vahvuuksistaan ja kehittämiskohteistaan. Kouluttaja on myös etukäteen tehnyt itsearvioinnin (työkalu). Keskustelun voi toteuttaa henkilökohtaisena keskusteluna tai pienryhmissä.

Keskustelun tavoitteet:

Tavoitteena on keskustella siitä, millaisia kehittymistarpeita kouluttajalla on ja miten tarvittua osaamista voisi hankkia. Tavoitteena on lisätä kouluttajan innostusta ja motivaatiota itsensä kehittämiseen ja kouluttajana toimimiseen.

MIKSI TOIMIT KOULUTTAJANA JA MITKÄ OVAT VAHVUUTESI?

Esimerkiksi:

* Miksi toimit kouluttajana ja miksi se on sinulle merkityksellistä?
* Minkälainen on oma näkemyksesi roolistasi kouluttajana?
* Mitkä ovat vahvuutesi kouluttajana?
* Mikä on tavoitteesi kouluttajana?
* Millä kuvaat omaa onnistumista kouluttajana?
* Mitkä ovat sinulle tärkeitä asioita koulutuksessa?
* Mikä saa sinut innostumaan kouluttajana?
* Mikä tyydyttää sinua kouluttajana?
* Miten näet oman roolisi kouluttajana?

MITÄ HUOMIOITA TAI AJATUKSIA ITSEOPISKELUMATERIAALI HERÄTTI?

Esimerkiksi:

* Mitä mieltä, mikä tuntui hyvältä, oliko haasteita?
* Mitä oivalsit? Mikä herätti ajatuksia? Mistä olet eri mieltä?
* Miten olet ymmärtänyt asiat, kerro / kuvaile mitä tekeminen tarkoittaa sinulla käytännössä?
* Miten koit itsearvioinnin tekemisen?
* Millainen prosessi sen tekeminen oli?

ITSEARVIOINTI

* Itsearvioinnin läpikäynti keskustellen ja perustellen.
* Oletko saanut palautetta ja mitä sieltä nostaisit esiin?

OSAAMISTAVOITTEIDEN VALINTA

Esimerkiksi:

* Miten kuvaisit nykytilannettasi kouluttajana?
* Mitä pitäisi tapahtua, että antaisin itselleni korkeamman arvioinnin?
* Mitä koet vaikeana?
* Minkälainen oppija olet itse kouluttajana? Oma tapa oppia
* Minkälaisia muita kouluttajataitoja koet tarvitsevan, mitä tässä ei tullut esiin?
* Mitkä ovat vahvuutesi kouluttajana?
* Mitkä ovat kehityskohteesi kouluttajana?
* Millaista tukea toivoisit, että kehittyisit?
* Millaisia haasteita sinulla on?

MITEN OSAAMISTA VOISI KEHITTÄÄ

* Keskustelu keinoista joilla kehittämistarpeisiin voisi vastata
* Suunnitelman tekeminen jatkokehityksestä - pohdinta yksilöittäin ja konkretia alkuun. 1-3 kohtaa joita kehitetään seuraavan vuoden aikana.

KESKUSTELU LIITTYEN LAJIKOHTAISIIN/LIITTOKOHTAISIIN LINJAUKSIIN (haluttaessa)

* Miten liiton strategia toteutuu koulutuksissa
* Miten liiton linjaukset toteutuvat koulutuksissa